رّيوايات ديال دجيمس بوند هي سيرية ديال رّيوايات ؤ لحجّايات لقصيرة، بدا تّأليف ديالها إيان فليمينݣ ف فبراير عام 1952، فاش كتب أول ريواية د دجيمس بوند. ف ديك لوقت كان فليمينݣ لمدير لأجنبي د جورنال The Daily Express ف لوندون. ديك سّاع ناض فليمينݣ خدا عطلة ف جامايكا ؤ بدا كيكتب ريواية مورا ريواية. ؤ من 1953 حتال عام 1964 نشر فليمينݣ طناش ريواية ؤ مجموعة د لحجّايات لقصيرة. بعدما مات فليمينݣ تولا تأليف رّيوايات من موراه كينݣسلي أميس لّي ألف ريواية وحدة لعنوان ديالها كولونيل سان ف 1968. ؤ عاد من بعد جون ݣارندر لّي كتب ربعطاش ريواية، ؤ لميريكاني رايموند بينسون لّي كتب ستة د ريوايات. ؤ تشارلي هيݣسون لّي تكلف ب تأليف ريوايات علا دجيمس بوند فاش كان باقي شاب، ؤ كتب منهم 4. ؤ ب لمناسبة د لمئوية د فليمينݣ تعطات موهيمة ل لكاتب لبريطاني سيباستيان فولكس باش يكتب لكمالة د لقصة د دجيمس بوند، ؤ تسمّات رّيواية شّيطان يقد يتسوق. هاد رّيواية كترجع ل لبلاصة فين كان وقف فليمينݣ ف 1964 ملي مات، ف لأجواء ديال لحرب لباردة.